Kavaliro de Madaro

La Kavaliro de Madaro aŭ Rajdanto de Madaro (, Madarski konnik) estas frumezepoka granda surroka ĉizita bildo troviĝanta en la Madara altebenaĵo oriente de Ŝumeno en nordorienta Bulgario, proksime de la vilaĝo Madaro. La monumenton oni datas el proksimume la jaro 710 p.K. kaj estis enlistigita kiel Monda heredaĵo de Unesko ekde 1979.

La ĉizaĵo prezentas majestan rajdanton 23 metrojn super grundnivelo en preskaŭ vertikalaj 100 metroj en alta klifo. La rajdanto puŝas lancon en leonon kuŝanta ĉe la ĉevalpiedoj. Aglo flugas antaŭ la rajdanto kaj hundo kuras post li. La sceno simbole prezentas armean venkon. La monumento estis kreita dum la regado de la praa bulgaro, la ĥano Tervelo, kaj estas verŝajne portreto de la ĥano mem. Aliaj teorioj ligas ĝin kun la antikvaj trakoj, asertante ke ĝi portretas trakian dion.